09.05.2019

Siv Efraimsen

Berlevåg kommune

**Alkoholpolitisk handlingsplan**

**2019 - 2027**

**Innholdsfortegnelse**

1. **Innledning…………………………………………………… 2**
2. **Målsetting …………………………………………………… 2**
3. **Retningslinjer for bevilgningspolitikken**

**i Berlevåg kommune ……………………………………… 3**

* 1. Salgs- og skjenkebevillinger…………………………… 3
  2. Bevillingsperiode………………………………………… 3
  3. Salgsbevillinger………………………………………….. 3
  4. Skjenkebevillinger……………………………………….. 4
  5. Gebyr for salg og skjenking…………………………….. 4

1. **Salgs- og skjenketider…………………………………….. 4**

4.1 Salgstider ……………………………………………… 4

4.2 Skjenketider……………………………………………… 5

1. **Delegering…………………………………………………… 5**
2. **Kontroll med salgs- og skjenkebevillinger…………….. 5**
   1. Berlevåg kommunes kontroll med salgs- og

Skjenkebevillinger ………………………………………. 6

1. **Regningslinker for overtredelse ved brudd på**

**Regelverket…………………………………………………... 6**

7.1 Klageadgang……………………………………………… 7

1. **Innledning**

Alkoholloven § 1 – 7 d) bestemmer at kommunen skal utarbeide en alkoholpolitisk handlingsplan. En alkoholpolitisk handlingsplan skal angi de alkoholpolitiske mål kommunen legger til grunn for sin alkoholpolitikk, samt de virkemidlene som skal tas i bruk for å nå målene. I tillegg til alkoholloven, sentrale og lokale forskrifter og retningslinjer, er planen et sentralt styringsdokument for kommunens alkoholpolitikk.

Alkoholloven gir kommunene ansvar for tildeling av salgs- og skjenkebevillinger, samt å føre kontroll med og iverksette sanksjoner mot salgs- og skjenkestedene ved eventuell avvik. Gjennom den alkoholpolitiske planen skal kommunen legge til rette for en helhetlig og samlet alkoholpolitikk, samt en forutsigbar saksbehandling fra kommunens side.

Den alkoholpolitiske planen gjelder for 8 år, men eventuelle endring av vilkårene i  
bevillingssakene kan skje ved oppdatering av planen hvert 4. år. Planen oppdateres senest innen 30.september året etter at nytt kommunestyre er valgt.

Planen skal være retningsgivende både for administrasjonen ved forberedelse av saker til politisk behandling og ved avgjørelse av salgs- og skjenkebevillinger.

Forskning viser at tilgjengelighet øker forbruk av alkoholholdig drikk og det er derfor ønskelig å ha en bevist holdning til alkoholpolitikken i Berlevåg kommune. Denne holdningen fremkommer i valgene i planen.

1. **Målsetting**

Alkohollovens § 1-1.Lovens formål.«Reguleringen av innførsel og omsetning av alkoholholdig drikk etter denne lov har som mål å begrense i størst mulig utstrekning de samfunnsmessige og individuelle skader som alkoholbruk kan innebære. Som et ledd i dette sikter loven på å begrense forbruket av alkoholholdige drikkevarer.»

Folkehelseloven § 4 bestemmer at kommunen skal fremme befolkningens helse og kommunen skal iverksette nødvendige tiltak for å møte kommunens folkehelseutfordringer, som tiltak knyttet til skader og alkoholbruk, jf. § 7.

Berlevåg kommunes målsettinger med alkoholpoliske planen:

* Kommunens alkoholpolitiske retningslinjer skal være forutsigbare, tydelig og tilgjengelige
* Kommunen har som mål at all alkohol skal omsettes og brukes i lovlige former
* Alle søknader om salgs- og skjenkebevillinger for alkoholholdig drikk skal behandles i overensstemmelse med de alkoholpolitiske retningslinjer
* Øke kunnskap og refleksjon rundt rusmiddelpolitikk

1. **Retningslinjer for bevillingspolitikken i Berlevåg kommune**
   1. **Salgs- og skjenkebevillinger**

Det kan gis følgende typer salgs- og skjenkebevillinger:

* Faste salgs- og skjenkebevillinger
* Bevilling for en bestemt del av året
* Bevilling for enkeltanledninger og ambulerende skjenkebevillinger
  1. **Bevillingsperiode**

Berlevåg kommune har relativt få salgs- og skjenkesteder for alkohol og det er lett å holde kontroll og følge med på hvordan bevillingene utøves.

Faste salgs- og skjenkebevillinger skal søke om fornyelse hvert 4. år, jf alkoholloven § 1-6 og behandles i Formannskapet.

**Krav til bevilling**

Følgende krav må være oppfylt for å få innvilget salg- eller skjenkebevilling:

* Vandelskravet må være oppfylt for eier, bevillingshaver, styrer og stedfortreder, samt andre som har vesentlig innflytelse på virksomheten
* Bevillingshaver må ha avlagt etablererprøve om økonomistyring og lovgivning for øvrig av betydning for serveringsstedet
* Styrer og stedfortreder utpekes, må være over 20 år og ha dokumentert kunnskap om alkoholloven.
* Det stilles krav om avlagt kunnskapsprøve om alkoholloven for bevillingshavere.
* Bevillingen må knyttes til et bestemt lokale
* Lokalet må være regulert og godkjent av bygningsmyndighetene i forhold til den virksomhet som skal drives på stedet.
* Det må foreligge serveringsbevilling
  1. **Salgsbevillinger**

Kommunen kan gi salgsbevilling for:

* Alkoholholdig drikk gruppe 1: drikk som inneholder over 2,5 og høyst 4,7 volumprosent alkohol
* Alkoholholdig drikk gruppe 2: drikk som inneholder over 4,7 og mindre enn 22  
  volumprosent alkohol
* Alkoholholdig drikk gruppe 3: drikk som inneholder fra og med 22 til og med 60 volumprosent alkohol

Salg av alkoholholdig drikk gruppe 2 og 3 kan bare foretas av AS Vinmonopolet på grunnlag av kommunal bevilling.

Salgsstedene skal ha god informasjon om aldersgrense og legitimasjonsplikt ved kjøp av alkohol.

Videre skal salgsstedet ha godkjent internkontroll, jf. alkoholforskriften kapittel 8. Internkontroll i denne forbindelsen betyr systematisk oppfølging av virksomhetenes aktiviteter, slik at de utføres i samsvar med krav fastsatt i bevillingen, alkoholloven og andre bestemmelser i henhold til loven.

Salgslokalet må være regulert og godkjent av bygningsmyndighetene i samsvar med den virksomheten som skal drives på stedet.

* 1. **Skjenkebevillinger**

Kommunen gir skjenkebevillinger for alkoholholdig drikk gruppe 1, 2 og 3. Ved vurderingen av om bevilling skal gis, skal det legges vekt på følgende hensyn:

* Det skal normalt ikke gis skjenkebevilling til serveringssteder som er lokalisert i typiske boligområder dersom disse kommer i for stor konflikt med tilliggende boliger
* Det gis ikke skjenkebevilling i samfunnssaler tilknyttet skoleanlegg
* Det gis ikke skjenkebevilling i tilknytning til idrettsarrangementer
* Næringspolitiske hensyn og hensynet til lokalmiljøet for øvrig skal vurderes
* Ved arrangement på offentlig sted er det søknadsplikt til politiet jf. Forskrift om politivedtekt, §22, Berlevåg kommune.
* Faste skjenkebevillinger gis normalt kun til restauranter og puber
  1. **Gebyr for salg og skjenking**

For faste bevillinger beregnes det årlig et gebyr på grunnlag av forventet omsatte mengde alkoholholdig drikk. Beregningsgrunnlaget er nærmere regulert i alkoholforskriften kap. 6. Bevillingshaver plikter å sende inn oppgave over faktisk mengde omsatt alkohol.

Bevillingsgebyret utgjør pr år minimum kr 1660,- for salg og kr 5200,- for skjenking. I særlige tilfeller kan gebyret settes lavere.

For enkeltbevillinger er det et fast saksbehandlingsgebyr. Departementet fastsetter  
maksimalgrenser for bevillingsgebyrene og disse reguleres årlig. Berlevåg kommune følger maksimalgrensen gitt av departementet. For tiden er beløpet kr 380,- (2020).

1. **Salgs- og skjenketider**
   1. **Salgstider**

Normaltiden for salg av øl ifølge alkoholloven er fra kl. 08.00 til 20.00 på hverdager, og til kl. 18.00 på dager før søn- og helligdager. Unntak er dagen før Kristi Himmelfartsdag (regnes som alminnelig hverdag) og dagen før 1. og 17. mai.

I følge retningslinjer har utsalgssteder rett til å selge øl til kl. 20.00 på hverdager, og til kl. 16.00 på dager før søndager- og helligdager, jfr alkohollovens § 3-7.

**4.2 Skjenketider**

Innenfor lovens maksimaltider kan kommunestyret innskrenke eller utvide tiden for skjenking, enten generelt for kommunen eller for det enkelte skjenkested.

Lovens maksimaltid for skjenking innebærer at det er forbudt med skjenking av brennevin fra kl 03:00 til 13:00 og øl og vin fra kl 03:00 til kl 06:00.

Skjenking av alkoholholdig drikke gruppe 1 og 2 er tillatt mellom kl 08:00 og 01:00 mandag – torsdager og søndager og kl. 08:00 og 03:00 fredager og lørdager. Skjenking av alkohol i gruppe 3 er tillatt mandag – torsdag og søndager fra kl. 13:00 – 01:00 og fredag og lørdag fra kl. 13:00 – 03:00.

Fastsatt skjenketid kan utvides for en enkelt anledning, men ikke utover lovens maksimalgrense.

**5 Delegering**

Kommunestyret har:

* Bevillingsmyndighet for salg og skjenking. Bevillingene gjennomgås ved søknad om fornyelse hvert 4. år, jf alkoholloven § 1-6.-
* Myndighet til å fastsette salgs- og skjenketider ved oppdatering av planen hvert 4. år.

I alkoholloven med forskrifter ligger ansvaret for å fatte enkeltvedtak i kommunen. Denne myndigheten delegeres til rådmannen. Dette betyr blant annet at:

Rådmannen delegeres myndighet til å:

* Tildele ambulerende skjenkebevilling etter alkoholloven § 4-5
* Tildele skjenkebevilling for en enkeltanledning etter alkoholloven §1-6
* Utvide skjenketid for en enkeltanledning
* Utvide skjenkelokalets areal for en enkeltanledning
* Godkjenne skifte av styrer og stedfortreder
* Fastsette bevillingsgebyret på grunnlag av sentral forskrift
* Tildele prikke for overtredelse av alkohollovgivningen etter kap.10 i alkoholforskriften

**6 Kontroll med salgs- og skjenkebevillinger**

Etter alkohollovens § 1-9 har kommunen ansvaret for kontroll med salgs- og skjenkesteder. Kommunen har ansvar for å kontrollere hvordan bevillingene utføres herunder reklameforbudet. Kontrollvirksomheten skal blant annet forebygge uønsket atferd og problemer knyttet til vold, fyll på offentlig sted, overtredelse av aldersbestemmelsene og overskjenking til personer som er åpenbart beruset.

Kommunens kontroll med salgs- og skjenkebevillinger er av avgjørende  
betydning for en god alkoholpolitikk. Kommunen skal føre tilsyn med at bevillingshavere følger alkoholloven, vilkårene for bevillingen og kommunens retningslinjer for øvrig. Kontrollene skal danne grunnlag for nødvendige  
sanksjoner, f.eks. advarsler og inndragning der loven, vilkår eller forskrifter brytes.

**6.1 Berlevåg kommunes kontroll med salgs- og skjenkebevillinger**

I Berlevåg kommune er ansvaret for kontroll med salgs- og skjenkebevilling lagt til Sentraladministrasjon. Berlevåg kommune har engasjert Nordfjelske Kontroll AS til å gjennomføre kontrollene. Det stilles krav til gjennomført kunnskapsprøve for kontrollører.

Den som forestår kontrollen på kommunens vegne skal samarbeide med politiet og næringen for å holde seg orientert om hvilke konkrete tiltak som til enhver tid fokuseres på og iverksettes i kontroll- og informasjonsarbeidet. De som gjennomfører kontrollene på kommunens vegne må være kjent med den alkoholpolitiske handlingsplanen.

I henhold til forskriftene om omsetning av alkoholholdig drikk, § 9-7, skal ”Salgs- og  
skjenkestedene kontrolleres så ofte som behovet tilsier. Hvert sted skal kontrolleres minst en gang årlig. Kommunene skal årlig utføre minst tre ganger så mange kontroller som de har salgs- og skjenkesteder.”

Kontrollen med salgs- og skjenkestedene kan foregå åpent eller anonymt. Etter utført kontroll skal kontrolløren alltid presentere seg for ansvarshavende og muntlig redegjøre for sitt inntrykk av stedet. Skriftlig rapport sendes innen en uke til salgs- eller skjenkestedet, med adgang for bevillingshaver til å uttale seg innen to uker. Rådmannen er ansvarlig for oppfølging av rapportene.

**7 Retningslinjer for overtredelse ved brudd på regelverket**

Fra 1 januar 2016 er det i alkoholforskriften kap. 10 tatt inn nye regler for inndragning av salgs og skjenkebevilgningen. Etter de nye forskriftene tildeles prikker ved overtredelse. Dersom en bevillingshaver i løpet av 2 år er tildelt til sammen 12 prikker skal kommunestyret inndra bevilgningen for et tidsrom på 1 uke. Dersom det i løpet av en 2 års periode blir tildelt mer enn 12 prikker skal kommunen øke inndragningen tilsvarende. Det tildeles 1, 2, 4 og 8 prikker.

**8 prikker:**

* Salg, utlevering eller skjenking til personer som er under 18 år.
* Brudd på bistandsplikten
* Brudd på kravet om forsvarlig drift.
* Hindring av kommunal kontroll.

**4 prikker:**

* Salg og utlevering til person som er åpenbart påvirket av rusmidler, eller skjenking til personer som er eller må antas å bli åpenbart påvirket av rusmidler
* Brudd på salgs-, utleverings- og skjenketidsbestemmelsene
* Skjenking av alkoholholdig drikk gruppe 3 til person på 18 eller 19 år
* Brudd på alderskravet til den som selger, utleverer eller skjenker alkoholholdig drikk

**2 prikker:**

* Det gis adgang til lokalet til person som er åpenbart påvirket av rusmidler, eller  
  bevillingshaver sørger ikke for at person som er åpenbart påvirket av rusmidler forlater stedet
* Mangler ved bevillingshavers internkontroll
* Manglende levering av omsetningsoppgave innen kommunens frist
* Manglende betaling av bevillingsgebyr innen kommunens frist
* Brudd på krav om styrer og stedfortreder
* Gjentatt narkotikaomsetning på skjenkestedet
* Gjentatt diskriminering

**1 prikk:**

* Brudd på kravet om alkoholfrie alternativer
* Brudd på regler om skjenkemengde
* Konsum av medbrakt alkoholholdig drikk
* Gjester tar med alkohol ut av lokalet
* Brudd på krav om plassering av alkoholholdig drikk på salgssted
* Brudd på vilkår i bevillingsvedtaket
* Brudd på reklameforbudet
* Andre overtredelser som omfattes av alkoholloven § 1-8 første ledd, jf. blant annet alkoholloven § 3-1 sjette ledd, § 4-1 annet ledd, § 8-6, § 8-6a, § 8-12 og § 8-13.

Brudd på vandelskravet, jf. alkoholloven 1-7-b, kan etter en skjønnsmessig vurdering føre til inndragning av bevillingen for resten av perioden. Ved manglende innsendt oppgave over omsatt mengde alkohol eller manglende innbetaling av gebyr, blir bevillingen inndratt etter 2. gangs purring og gjelder inntil oppgaven er sendt inn og gebyr betalt. Advarsler og brudd på reglene i tidligere bevillingsperioder kan også bli tillagt vekt ved vurdering av inndragning av bevilling.

Denne listen er kun rettledende, da det også kan være andre brudd som kan føre til sanksjoner.

* 1. **Klageadgang**

Det er klageadgang på enkeltvedtak fattet av kommunen, jf forvaltningsloven § 28. Klage sendes Berlevåg kommune innen 3 uker fra vedtaket er mottatt. Kommunen vurderer saken på nytt i lys av klagers kommentarer. Dersom kommunen opprettholder sitt vedtak sendes saken til Fylkesmannen for endelig behandling.